கேள்வி: ரசிகர் மன்றம் (2007 திரைப்படம்) - கதைச்சுருக்கம் என்பது என்ன?
பதில்: இரமேஷ்காந்த் (மன்சூர் அலி கான்), சத்யா (பாபு கணேஷ்), இருவரும் தமிழ் திரைப்படங்களில் புகழ் பெரும் நடிகர்கள். இரமேஷ்காந்தின் தீவிர இரசிகன் மற்றும் மன்றத்தலைவன் கதிர் (கணேஷ்) ஆவான். சத்யாவின் தீவிர இரசிகன் மற்றும் மன்றத்தலைவன் பாண்டியன் (கோகுல் கிருஷ்ணா) ஆவான். அந்த ஊருக்கும் பள்ளி இசை ஆசிரியையாக வரும் பாரதி (உமா), திரைப்பட இரசிகர் மன்றம் இருப்பதைக் கண்டு வியப்படைகிறாள். அரசு ஒப்புதலுடன், வெளிநாட்டு நீர் நிறுவனம் ஒன்று அந்தக் கிராமத்தில் நீர் எடுக்கிறது. இவ்வாறு நீரை எடுத்துவிட்டால் கிராமமே வறண்ட பூமியாக மாறி, நீரில்லாமல் பாலைவனமாக மாறிவிடும் என்று பாரதி ஊர் மக்களுக்குப் புரியவைக்க, மக்கள் ஒன்று கூடி அதை எதிர்த்துப் போராடுகின்றனர். அதில் இரு இரசிகர் மன்ற உறுப்பினர்களும் இருந்தனர். கதிரையும் பாண்டியனையும் அமைதியாகப் போராடும்படி கேட்டுக்கொண்டாள் பாரதி. கடந்த காலத்தில், கதிரின் தங்கைக்கும் பாண்டியனுக்கும் நிச்சயமான திருமணம், கதிரும் பாண்டியனும் சண்டையிட்டதால், திருமணம் நின்றுபோனது. உள்ளூர் அரசியல்வாதி பீதாம்பரத்திற்கு அந்த வெளிநாட்டு நிறுவனம் பணம் தருவதால், அந்தப் போராட்டத்தை நிறுத்த திட்டம் தீட்டினார். பின்னர், அந்த இரு இரசிகர் மன்ற உறுப்பினர்களுக்கும் இடையே கருத்து வேறுபாட்டை ஏற்படுத்தி, சண்டையைத் தூண்டுகிறார் பீதாம்பரம். கலவரத்திற்குப் பின், இரசிகர் மன்றத்திற்குப் பதிலாகப் பள்ளிக்கூடம் கட்ட அறிவுரை கூறுகிறாள் பாரதி. கதிரும் பாரதியும் ஒருவரையொருவர் விரும்பினர். அவ்வாறாக ஒரு நாள், சத்யாவின் புதுப்பட பூஜைக்கு பாண்டியன் சென்றபொழுது, பாண்டியனின் தாய் உடல்நலக்குறைவால் இறந்துவிடுகிறார். பின்னர், என்னவானது என்பதே மீதிக் கதையுமாகும்.
கேள்வி: ரசிகர் மன்றம் (2007 திரைப்படம்) - ஒலிப்பதிவு பற்றி விளக்கவும்.
பதில்: இந்தப் படத்தின் பின்னணி மற்றும் பாடல்களின் இசையை அமைத்தது எஸ். பி. பூபதி ஆவார். கபிலன், பி. கிருஷ்ணன், கதிர்மொழி, பரதன் எழுதிய பாடல்கள் 2007 ஆம் ஆண்டில் வெளியானது.
கேள்வி: ரசிகர் மன்றம் (2007 திரைப்படம்) - பாடல்களின் பட்டியல் குறித்து விரிவாக சொல்லுங்கள்.
பதில்: # மாயாஜாலக்காரி # நிலவே # தப்பாதது அடிக்கையிலே # வாராரு வாராரு # ஆகாயமே இங்கு வந்து
கேள்வி: ரசிகர் மன்றம் (2007 திரைப்படம்) - வரவேற்பு பற்றி தகவல் சொல்.
பதில்: திரைப்படத் துறையில் இருக்கும் தவறுகளைக் காட்டும் படமாக இருந்தாலும், பார்வையாளர்களின் கவனத்தை ஈர்க்க இயக்குநர் தவறியதாகவும், நல்ல கருத்தை வெளிப்படுத்த முற்பட்டும் பல இடங்களில் இயக்குநர் தோல்வி அடைந்ததாகவும், படத்தின் கதை மந்தமாக இருந்ததாகவும் விமர்சனம் செய்யப்பட்டது.